**Χριστούγεννα μυρίζει**

**Στίχοι:** Λέττα Βασιλείου **Μουσική:** Λέττα Βασιλείου & Τίμος Παπασωκράτης

Κλαδιά γυμνά στον άνεμο, τα φύλλα τους απλώνουν

ο ουρανός συννέφιασε, τα σύννεφα φουσκώνουν.

Στο δάσος κρύο έπιασε και ο καιρός γυρίζει

και κάποιος βροντοφώναξε: «Χριστούγεννα μυρίζει!»

Από το τζάκι μυρωδιές που τις καρδιές φουντώνουν

από το χιόνι που θα ‘ρθει τα μάγουλα παγώνουν!

Μα απ΄ τη χαρά που ξεπηδά και θέλει να χορέψει

η μυρωδιά η μαγική, μας έχει όλους μπλέξει!

Στον δρόμο όλοι βγήκανε με σκούφους και με γάντια

κόκκινες μύτες στη σειρά, μα λαμπερά τα μάτια!

Σα ζουζουνάκι η μυρωδιά ήρθε και μας ζαλίζει

σαν κουλουράκι στο ταψί Χριστούγεννα μυρίζει!

Από το τζάκι μυρωδιές που τις καρδιές φουντώνουν

από το χιόνι που θα ‘ρθει τα μάγουλα παγώνουν!

Μα απ’ τη χαρά του ξεπηδά και θέλει να χορέψει

τη μυρωδιά τη μαγική, μας έχει όλους μπλέξει!

